Nuwe Comrades-rekord vir SA'ner | Maroela Media
David Gatebe. Foto: Twitter
'n Suid-Afrikaner is weer die Comrades-rekordhouer nadat 'n Rus in 2007 die Comrades-koning Bruce Fordyce se rekord verbeter het.
David Gatebe, wat in 2013 die Twee Oseane-marathon gewen het, het Sondag se Comrades-marathon in 'n rekordtyd van 05:18:12 voltooi. Die Rus Leonid Shvetsov se rekord in 2007 was 5:20:41. Fordyce, die negemalige Comrades-wenner, het in 1986 die marathon in 'n rekordtyd van 05:24:07 afgelê.
Gatebe het nog kans gesien vir 'n paar opstote nadat hy die wenstreep oorgesteek het.
Nog twee Suid-Afrikaners het kort ná die Gatebe die wenstreep oorgesteek. Ludwick Mamabolo, wat in 2012 die Comrades-marathon gewen het, was tweede oor die wenstreep met 'n tyd van 05:23:56. Bongmusa Mthembu was derde met 'n tyd van 5:26:38.
Benewens die feit dat die eerste drie atlete oor die wenstreep Suid-Afrikaners is, het hulle ook al drie die marathon voltooi binne vyf en 'n half uur – vermoedelik 'n eerste.
[Video] Hoogdrama in Comrades-vrouewedloop
Ek is verheug dat die eerste 3 plekke deur Suid-Afrikaners verower is… Geluk manne, dìt wìl gedoen wees…..
Duitswes · 4 jare gelede
Vatso Wereld!! "Proudly South African"
Katrien · 4 jare gelede
CWS · 4 jare gelede
Well Done David… baie trots op jou, ek wens ek kon so vinnig soos jy hardloop… dan was ek ook n miljoen rand ryker…. maar ek los dit eerder vir mense soos jy wat kan""….Jy het dit verdien.